2. 2 ลักษณะการประกอบธุรกิจ

 (1) ประวัติความเป็นมา

ธนาคารทหารไทย จำกัด (มหาชน) จัดตั้งขึ้นเมื่อวันที่ 8 พฤศจิกายน 2500 ณ อาคาร 2
ถนนราชดำเนิน โดยมีจอมพลสฤษดิ์ ธนะรัชต์ ดำรงตำแหน่งประธานกรรมการ และนายโชติ
คุณะเกษม เป็นผู้จัดการคนแรกของธนาคารทหารไทย มีพนักงานทั้งสิ้น 26 คน
ทุนจดทะเบียนเริ่มแรกจำนวน 10 ล้านบาท แบ่งเป็น 100,000 หุ้น มูลค่าหุ้นละ 100 บาท
โดยผู้ถือหุ้นส่วนใหญ่เป็นข้าราชการทหาร ทั้งในและนอกประจำการ ในปี 2537
ธนาคารได้จดทะเบียนแปรสภาพเป็นบริษัทมหาชน จำกัด
และจากการที่ธนาคารได้เข้าร่วมในโครงการช่วยเพิ่มเงินกองทุนชั้นที่ 1 ในเดือนพฤษภาคม 2543
และในเดือนกันยายน 2546 ธนาคารได้มีการเพิ่มทุนอีกจำนวน 22,417 ล้านบาท
ทำให้ปัจจุบันธนาคารมีทุนจดทะเบียน 104,080 ล้านบาท มีทุนชำระแล้วจำนวน 104,080 ล้านบาท
และสัดส่วนของผู้ถือหุ้นรายใหญ่ของธนาคารเปลี่ยนแปลงจากเดิมที่กองทัพบกเป็นผู้ถือหุ้นใหญ่
มาเป็นกระทรวงการคลังเป็นผู้ถือหุ้นใหญ่ โดยมีสัดส่วน ณ วันที่ 31 ธันวาคม 2546 ร้อยละ 40.61

การเปลี่ยนแปลงและพัฒนาการที่สำคัญในปี 2546

1. ด้านโครงสร้างองค์กร

- ธนาคารได้มีการปรับโครงสร้างองค์กร เพื่อให้เกิดความคล่องตัวในการทำงาน
โดยแต่งตั้งนายอรรคเดช พีชผล จากกรรมการรองผู้จัดการใหญ่ เป็นที่ปรึกษากรรมการผู้จัดการใหญ่
นายมนตรี วิศลดิลกพันธ์ จากรองกรรมการผู้จัดการใหญ่ เป็นรองกรรมการผู้จัดการใหญ่อาวุโส
พร้อมทั้งแต่งตั้ง ดร. จันทรเลขา วิริยะวิทย์ นายปราการ ทวิสุวรรณ และ ดร. สุภัค ศิวะรักษ์
จากผู้ช่วยกรรมการผู้จัดการใหญ่ เป็นรองกรรมการผู้จัดการใหญ่ เมื่อวันที่ 1 กุมภาพันธ์ 2546
และในวันที่ 16 เมษายน 2546 ได้แต่งตั้งนายสมพล ไชยเชาวน์ จากผู้ช่วยกรรมการผู้จัดการใหญ่
เป็นรองกรรมการ ผู้จัดการใหญ่

- 29 กรกฎาคม 2546 ได้มีการแต่งตั้งให้ ดร.สุภัค ศิวะรักษ์ รักษาการผู้จัดการใหญ่
และได้แต่งตั้งให้เป็นกรรมการผู้จัดการใหญ่ในวันที่ 26 ธันวาคม 2546

- 18 พฤศจิกายน 2546 แต่งตั้งให้นายสมหมาย ภาษี ดำรงตำแหน่งประธานกรรมการธนาคาร
และประธานกรรมการบริหาร

- การปรับโครงสร้างภายในของฝ่ายงาน โดยการจัดตั้งฝ่ายบริหารทรัพย์สินและอาคาร
การจัดตั้งกลุ่มบริหารและจัดการ Data Set ในฝ่ายบัญชี
ทั้งนี้เพื่อให้ระบบการให้บริการและการปฏิบัติงานมีประสิทธิภาพมากยิ่งขึ้น

2. ด้านการเพิ่มทุน

- จากมติที่ประชุมวิสามัญผู้ถือหุ้นเมื่อวันที่ 28 สิงหาคม 2546 ได้อนุมัติให้ธนาคารเพิ่มทุนจำนวน
22,417 ล้านบาท โดยการออกหุ้นสามัญ 6,405 ล้านหุ้น มูลค่าที่ตราไว้หุ้นละ 10 บาท
เพื่อเสนอขายให้แก่ผู้ถือหุ้นเดิมในอัตรา 5 หุ้นเดิมต่อ 8 หุ้นใหม่ ในราคาเสนอขายหุ้นละ 3.50
บาท และเปิดให้มีการจองซื้อหุ้นระหว่างวันที่ 10 – 16 กันยายน 2546
ซึ่งได้รับการตอบรับจากผู้ถือหุ้นอย่างดียิ่ง ทำให้ยอดเงินจองซื้อหุ้นสูงเกินเป้าหมายที่ตั้งไว้

- ธนาคารได้ทำหนังสือถึงธนาคารแห่งประเทศไทย เพื่อขออนุมัติไถ่ถอน SUPER CAPS เมื่อวันที่ 8
ธันวาคม 2546 เนื่องจากมีเงินกองทุนเพียงพอ
ส่งผลให้ธนาคารทหารไทยเป็นธนาคารแห่งแรกที่จะทำการไถ่ถอน SUPER CAPS ได้ก่อนกำหนด

3. ด้านผลิตภัณฑ์

- ธนาคารได้ร่วมกับบริษัท ไทยคาร์ดิฟประกันชีวิต จำกัด
ให้บริการขายประกันชีวิตผ่านเครือข่ายสาขาธนาคาร โดยการออกผลิตภัณฑ์ “TMB Cardif
Accident Plus” และ “TMB Cardif Happy Loan” นอกจากนั้นธนาคารร่วมกับบริษัท
ไพบูลย์ประกันภัย จำกัด ให้บริการ “TMB Safety Drive”
ซึ่งเป็นการเสนอประกันภัยรถยนต์ประเภทที่ 1 และ 3

- ธนาคารได้มีการออกผลิตภัณฑ์ “เงินฝากเกษียณเกษมสุข”
โดยมุ่งเจาะกลุ่มข้าราชการและพนักงานรัฐวิสาหกิจที่ใกล้เกษียณอายุ

- ธนาคารได้ขยายระยะเวลาโครงการ “สินเชื่อคนรักบ้าน”
เพื่ออำนวยความสะดวกอย่างครบวงจรให้กับลูกค้าของธนาคาร โดยเสนออัตราดอกเบี้ยต่ำพิเศษ 4
ทางเลือก นอกจากนี้ยังได้เสนอสินเชื่อเงินกู้ 100 ผ่อน 50 เพื่อมุ่งสนับสนุนการพัฒนาธุรกิจ SME

- ธนาคารได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์
ให้ประกอบธุรกิจ “Custodian Service” เพื่อรับฝากทรัพย์สินของกองทุนส่วนบุคคล

- เพื่อเป็นการอำนวยความสะดวกแก่ลูกค้า ธนาคารได้ปรับวงเงินการใช้บัตรเงินสด ATM
จากเดิมสามารถถอนเงินสดได้วันละ 40,000 บาท เป็นวันละ 60,000 บาท
และได้ปรับวงเงินการทำรายการของบัตรเครดิตวีซ่า อิเลคตรอน
จากเดิมสามารถทำรายการถอนเงินสดได้ 40,000 บาท/วัน เป็น 200,000 บาท/วัน
ส่วนการโอนเงินจากเดิมที่สามารถโอนได้ 50,000 บาท/วัน เป็น 200,000 บาท/วัน

- ธนาคารร่วมกับห้างสรรพสินค้าตั้งฮั่วเส็ง จัดโครงการส่งเสริมการใช้จ่ายผ่านบัตรเครดิต
และบัตรเดบิต โดยมอบส่วนลดให้กับลูกค้าที่ใช้บัตรฯของธนาคาร

- ในส่วนของทรัพย์สินของธนาคาร ได้มีการจัดโครงการมหกรรมบ้านและที่ดิน
รวมทั้งการจัดมหกรรมขายและประมูลทรัพย์สิน โดยเสนออัตราดอกเบี้ย 0% ในปีแรก

4. ด้านสาขา

- ธนาคารได้เปิดสาขาย่อย 4 สาขา ได้แก่ สาขาย่อยมหาวิทยาลัยรามคำแหง สาขาย่อย
เกาะช้าง สาขาย่อยบิ๊กซี-ถนนพระรามที่ 2
และสาขาย่อยมหาวิทยาลัยศรีนครินทรวิโรฒ-ประสานมิตร

- การขยายระยะเวลาการให้บริการ โดยการเพิ่มวันทำการในวันเสาร์
สำหรับสาขาย่อยสถาบันราชภัฏสุราษฎร์ธานี

5. ด้านสังคม

- ธนาคารร่วมกับมูลนิธิธนาคารทหารไทยจัดโครงการ “สายใยเพี่อสุขภาพ”
โดยจัดคณะแพทย์ให้บริการตรวจรักษาโรคทั่วไป ณ สำนักงานเขตหลักสี่ และที่ชุมชนเนียมกล่ำ

- การบริจาคผ้าห่มให้แก่ประชาชนในถิ่นทุรกันดารภาคเหนือและภาคตะวันออกเฉียงเหนือ
รวมทั้งการบริจาคเงินแก่ศูนย์ดวงตาสภากาชาดไทย
และการมอบเงินช่วยเหลือทหารที่ได้ปฏิบัติหน้าที่ตามแนวชายแดน

- ธนาคารได้จัดประกวดวงโยธวาทิต ชิงถ้วยพระราชทาน

- การจัดบรรยายพิเศษร่วมกับตลาดหลักทรัพย์เรื่อง “ตลาดทุนกับการเพิ่มโอกาสทางธุรกิจ”
นอกจากนี้ยังร่วมกับกรมส่งเสริมสหกรณ์และชุมนุมสหกรณ์ออมทรัพย์แห่งประเทศไทย
จัดบรรยายพิเศษเรื่อง “การฟื้นตัวทางเศรษฐกิจไทยกับโอกาสทางธุรกิจของสหกรณ์ออมทรัพย์”

(2) การประกอบธุรกิจ

- ภาพรวมการประกอบธุรกิจของบริษัท บริษัทย่อย บริษัทร่วม

ธนาคารทหารไทย จำกัด (มหาชน)
ประกอบกิจการธนาคารพาณิชย์ตามที่ได้รับอนุญาตจากกระทรวงการคลัง
โดยได้รับความเห็นชอบจากธนาคารแห่งประเทศไทย
และประกอบธุรกิจด้านหลักทรัพย์ตามที่ได้รับอนุญาตจากกระทรวงการคลัง
โดยความเห็นชอบของคณะกรรมการกำกับหลักทรัพย์และตลาดหลักทรัพย์ ดังนี้

1. ธุรกิจธนาคารพาณิชย์ เป็นการประกอบธุรกิจตาม พ.ร.บ.ธนาคารพาณิชย์ ได้แก่
การรับฝากเงิน การปล่อยสินเชื่อ การรับโอนเงิน การรับซื้อลด การค้ำประกัน การอาวัล
การซื้อขายเงินตราต่างประเทศ การโอนเงินระหว่างประเทศ การออก Letter of Credit
บริการบัตรเงินสด (ATM) บริการบัตรเครดิต การรับฝากทรัพย์สิน
และการให้บริการธนาคารผ่านทางโทรศัพท์

2. ธุรกิจวิเทศธนกิจ ได้แก่ บริการวิเทศธนกิจเพื่อการให้กู้ยืมในต่างประเทศ (Out-Out)
บริการวิเทศธนกิจเพื่อการกู้ยืมในประเทศ (Out-In) และบริการวิเทศธนกิจอื่น ๆ อาทิ
การซื้อขายเงินตราต่างประเทศ การอาวัล การรับรองหรือค้ำประกันหนี้ใด ๆ
ที่เป็นเงินตราต่างประเทศ บริการจองอัตราแลกเปลี่ยนล่วงหน้า เป็นต้น

3. ธุรกิจวาณิชธนกิจ ได้แก่ การเป็นที่ปรึกษาทางการเงิน
การเป็นตัวแทนการจำหน่ายหน่วยลงทุนและตราสารทุน
ค้าและจัดจำหน่ายหลักทรัพย์อันเป็นตราสารแห่งหนี้ การบริหารกองทุนสำรองเลี้ยงชีพ
การบริหารกองทุนส่วนบุคคล การรับฝากหลักทรัพย์ (Custodian)

4. ธุรกิจอื่น ๆ ได้แก่ การร่วมเป็นพันธมิตรกับบริษัทประกันโดยการเป็นตัวแทนจำหน่ายประกัน

บริษัทย่อย

1. บริษัท บริหารสินทรัพย์พญาไท จำกัด
เป็นบริษัทที่จัดตั้งขึ้นเพื่อประกอบธุรกิจเกี่ยวกับการรับโอนสินทรัพย์ด้อยคุณภาพของธนาคาร
รวมถึงหลักประกันของสินทรัพย์นั้น และนำไปบริหารให้ได้รับผลตอบแทนสูงสุด

2. บริษัท เดซิกนี ฟอร์ อีทีเอ คอนแทรคท์ จำกัด
เป็นบริษัทที่จัดตั้งขึ้นตามสัญญาเงินกู้ระหว่างกลุ่มผู้ให้กู้ และบมจ. ทางด่วนกรุงเทพ
เพื่อรับโอนสิทธิสัญญาสัมปทานก่อสร้างทางด่วน ขั้นที่ 2 ระหว่าง บมจ. ทางด่วนกรุงเทพ
และการทางพิเศษแห่งประเทศไทย ซึ่งธนาคารฯ ในฐานะ ผู้ดูแลหลักประกันของโครงการ
(Security Agent) เป็นผู้ถือหุ้นใหญ่ของบริษัทย่อย

3. บริษัท เอ็นเอสอาร์เอฟ (ประเทศไทย) จำกัด
เป็นบริษัทที่จัดตั้งขึ้นตามสัญญาเงินกู้ระหว่างกลุ่มผู้ให้กู้และบริษัททางด่วนกรุงเทพเหนือ
เพื่อรับโอนสิทธิสัญญาสัมปทานก่อสร้างทางด่วนบางปะอินปากเกร็ด
ระหว่างบริษัททางด่วนกรุงเทพเหนือ และการทางพิเศษแห่งประเทศไทย ซึ่งธนาคารฯ
ในฐานะผู้ดูแลหลักประกันของโครงการ เป็นผู้ถือหุ้นใหญ่ของบริษัทย่อย

(ที่ประชุมวิสามัญผู้ถือหุ้น ได้มีมติให้เลิกบริษัทเอ็นเอสอาร์เอฟ (ประเทศไทย) จำกัด
และบริษัทฯได้จดทะเบียนเลิกบริษัทเมื่อวันที่ 1 ธันวาคม 2546
ขณะนี้อยู่ระหว่างการชำระบัญชีเพื่อเลิกบริษัท)

 บริษัทร่วม

1. บริษัท หลักทรัพย์จัดการกองทุนทหารไทย จำกัด
เป็นบริษัทที่ประกอบธุรกิจเกี่ยวกับการจัดการกองทุนตามกฎหมายว่าด้วยหลักทรัพย์และตลาดหลักทรัพย์และธุรกิจจัดการลงทุน
ตามที่ได้รับอนุญาตจากคณะกรรมการกำกับหลักทรัพย์และตลาดหลักทรัพย์

2. กองทุนรวมอสังหาริมทรัพย์พญาไท เป็นกองทุนที่จัดตั้งขึ้นเพื่อระดมเงินลงทุนจาก นักลงทุนสถาบัน
และนำไปลงทุนในอสังหาริมทรัพย์ หรือสิทธิการเช่าอสังหาริมทรัพย์
โดยเป็นกองทุนรวมประเภทไม่รับซื้อคืนหน่วยลงทุน

3. กองทุนรวมธุรกิจไทย 1 เป็นกองทุนที่จัดตั้งขึ้นเพื่อระดมเงินลงทุนจากนักลงทุนสถาบัน
และนำเงินไปลงทุนในอสังหาริมทรัพย์ และสิทธิเรียกร้อง
โดยเป็นกองทุนรวมประเภทไม่รับซื้อคืนหน่วยลงทุน

- นโยบายการแบ่งการดำเนินการของบริษัทในกลุ่ม

ธนาคารแบ่งการดำเนินการของบริษัทในกลุ่มตามลักษณะของการประกอบธุรกิจ คือ

1. กลุ่มบริษัทที่ประกอบธุรกิจการเงิน
เป็นกลุ่มที่ธนาคารลงทุนเพื่อมุ่งหวังที่จะให้เกิดความร่วมมือกันในการสนับสนุน
และพัฒนาการให้บริการทางการเงินแก่ลูกค้าของธนาคารได้อย่างมี ประสิทธิภาพและครบถ้วนมากขึ้น
โดยมุ่งเน้นการใช้ทรัพยากร เครื่องมือ และช่องทางที่ธนาคารมีอยู่ให้เกิดประโยชน์สูงสุด

2. กลุ่มบริษัทที่ประกอบธุรกิจที่สนับสนุนธุรกิจของธนาคาร
เป็นการลงทุนในธุรกิจที่สามารถให้บริการแก่ธนาคาร
หรือเป็นตัวแทนของธนาคารในการประกอบธุรกิจอื่น ๆ ได้

3. กลุ่มธุรกิจที่ประกอบธุรกิจโดยทั่วไป ซึ่งไม่เกี่ยวข้องกับธุรกิจของธนาคาร
ในกลุ่มนี้ธนาคารมีนโยบายที่จะทยอยขายเพื่อลดการลงทุนลง เมื่อราคาเหมาะสม

4. กลุ่มธุรกิจที่ธนาคารได้รับจากการปรับโครงสร้างหนี้ ธนาคารมีนโยบายที่จะลดการลงทุนลง
โดยถือปฏิบัติตามระเบียบวิธีของธนาคารแห่งประเทศไทย

- โครงสร้างการถือหุ้นในบริษัทย่อยและบริษัทร่วม

+-------------------+----------+----------+----------+----------------+
| ชื่อบริษัท            | ปร       | ทุน       | ทุน       | สัด             |
|                   | ะเภทธุรกิจ | จดทะเบียน | จดทะเบียน | ส่วนที่ธนาคารถือหุ้น |
|                   |          |          | ที่เรีย     |                |
|                   |          |          | กชำระแล้ว | ณ 31 ธ.ค. 46   |
|                   |          |          |          | (%)            |
+-------------------+----------+----------+----------+----------------+
| บริษัทย่อย           | ธุร       | 700      | 700      | 100.00         |
|                   | กิจการเงิน | ,000,000 | ,000,000 |                |
| - บริษัทบริหารสิน     |          |          |          | 99.40          |
|                   | สา       | 100,000  | 75,000   |                |
| ทรัพย์พญาไท จำกัด    | ธารณูปโภค |          |          | 59.80          |
|                   |          | 100,000  | 25,000   |                |
| - บริษัท เดซิกนี ฟอร์  | สา       |          |          |                |
| อีทีเอ              | ธารณูปโภค |          |          |                |
|                   |          |          |          |                |
| คอนแทรคท์ จำกัด     |          |          |          |                |
|                   |          |          |          |                |
| - บริษัท            |          |          |          |                |
| เอ็นเอสอาร์เอฟ      |          |          |          |                |
|                   |          |          |          |                |
| (ประเทศไทย) จำกัด  |          |          |          |                |
+-------------------+----------+----------+----------+----------------+
| บริษัทร่วม           | ธุร       | 100      | 100      | 45.00          |
|                   | กิจการเงิน | ,000,000 | ,000,000 |                |
| -                 |          |          |          | 30.00          |
| บริษัทหลักทรัพย์จัดการ  | กองทุนรวม | 600      | 600      |                |
|                   |          | ,000,000 | ,000,000 | 22.22          |
| กองทุนทหารไทย จำกัด | กองทุนรวม |          |          |                |
|                   |          | 1,350    | 1,350    |                |
| - กองทุนรวม        |          | ,000,000 | ,000,000 |                |
|                   |          |          |          |                |
| อสังหาริมทรัพย์พญาไท  |          |          |          |                |
|                   |          |          |          |                |
| - กองทุนรวมธุรกิจไทย |          |          |          |                |
| 1                 |          |          |          |                |
+-------------------+----------+----------+----------+----------------+

หมายเหตุ : บริษัทอจลา จำกัด และบริษัทพัฒนาอสังหาริมทรัพย์ ทีเอ็มบี จำกัด
อยู่ระหว่างการชำระบัญชีเพื่อเลิกบริษัท

(3) โครงสร้างรายได้

- โครงสร้างรายได้แยกตามสายผลิตภัณฑ์ / กลุ่มธุรกิจ

จากงบการเงินเฉพาะธนาคาร ณ สิ้นปี 2546
ธนาคารมีรายได้ดอกเบี้ยและเงินปันผลสุทธิหลังหักหนี้สูญและหนี้สงสัยจะสูญ
และขาดทุนจากการปรับโครงสร้างหนี้มีผลขาดทุน 9,626 ล้านบาท และมี
รายได้อื่นที่มิใช่ดอกเบี้ยจำนวน 3,403 ล้านบาท
โดยส่วนใหญ่จะมาจากรายได้ค่าธรรมเนียมและบริการ รองลงมา ได้แก่ กำไรจากเงินลงทุน
และกำไรจากการปริวรรต ตามลำดับ

สำหรับงบการเงินรวมในปี 2546
ธนาคารมีรายได้ดอกเบี้ยและเงินปันผลสุทธิหลังหักหนี้สูญและหนี้สงสัยจะสูญ
และขาดทุนจากการปรับโครงสร้างหนี้มีผลขาดทุน 6,667 ล้านบาท
และมีรายได้อื่นที่มิใช่ดอกเบี้ยจำนวน 3,946 ล้านบาท
โดยส่วนใหญ่จะมาจากรายได้ค่าธรรมเนียมและบริการ รองลงมา ได้แก่ กำไรจากเงินลงทุน
และกำไรจากการปริวรรต ตามลำดับ

ธนาคารทหารไทย จำกัด (มหาชน)

หน่วย : ล้านบาท

[TABLE]

(4) เป้าหมายการดำเนินธุรกิจ

- การระบุเป้าหมาย

ธนาคารมีเป้าหมายการดำเนินธุรกิจมุ่งสู่ Retail Banking
โดยให้ความสำคัญกับกลุ่มลูกค้าธุรกิจขนาดกลางและขนาดย่อม (SME) รวมทั้งกลุ่มลูกค้ารายย่อย
ด้วยการนำเทคโนโลยีสมัยใหม่มาเสริมสร้างการให้บริการและการพัฒนาระบบงาน
เพื่อเพิ่มประสิทธิภาพในการให้บริการและการสร้างช่องทางการให้บริการที่สะดวกแก่ลูกค้า
รวมทั้งพัฒนาปรับปรุงผลิตภัณฑ์ใหม่ ๆ เพื่อสนองความต้องการของลูกค้า
นอกจากนี้ธนาคารยังมีนโยบายในการเร่งสร้างรายได้ จากรายได้ที่มิใช่ ดอกเบี้ย
รวมทั้งการเร่งจำหน่ายทรัพย์สินรอการขายและทรัพย์สินธนาคาร

- ความคืบหน้าของการดำเนินงานตามเป้าหมาย

ในรอบปี 2546 ที่ผ่านมา ธนาคารมีผลการดำเนินงานเป็นที่น่าพอใจ
ทั้งนี้เนื่องจากธนาคารได้มีการเร่งดำเนินการ รวมทั้งพัฒนาและปรับปรุงในด้านต่าง ๆ ได้สำเร็จ
รวมทั้งผลที่ได้สูงกว่า เป้าหมาย ธนาคารมีกำไรจากการดำเนินการก่อนภาษีเงินได้จำนวน 2,108
ล้านบาท แต่ธนาคารได้ทำการตั้งสำรองเพิ่มขึ้นจำนวน 16,117 ล้านบาท
ทำให้ธนาคารแสดงผลประกอบการเป็นขาดทุนสุทธิจำนวน 14,054 ล้านบาท
สำหรับการดำเนินงานในด้านต่าง ๆ ของธนาคารที่สำคัญ มีดังนี้

1) การเร่งแก้ไขสินเชื่อด้อยคุณภาพ (NPL)

ในปี 2546 ธนาคารได้เร่งดำเนินการแก้ไขสินเชื่อด้อยคุณภาพ (NPL) ในด้านต่าง ๆ ได้แก่
การเจรจาประนอมหนี้เพื่อให้ลูกหนี้ปรับโครงสร้างและชำระหนี้ การโอนหลักทรัพย์ชำระหนี้
การดำเนินคดี การขายทอดตลาดทรัพย์ การโอนขายสินเชื่อด้อยคุณภาพ (NPL) ให้แก่
บริษัทบริหารสินทรัพย์พญาไท (PAMC) ส่งผลให้สินเชื่อด้อยคุณภาพ (NPL) ของธนาคารลดลง
13,366 ล้านบาท

ในส่วนของทรัพย์สินรอการขาย (NPA) ธนาคารได้เร่งดำเนินการจำหน่าย
โดยการจัดโครงการขายและประมูลทรัพย์สิน รวมทั้งการเสนออัตราดอกเบี้ย 0% ในปีแรก
ส่งผลให้ธนาคารสามารถจำหน่ายทรัพย์สินรอการขาย (สุทธิ) รวมมูลค่า 1,644 ล้านบาท

2) การเพิ่มทุน

จากมติที่ประชุมวิสามัญผู้ถือหุ้น เมื่อวันที่ 28 สิงหาคม 2546 ได้อนุมัติให้ธนาคารเพิ่มทุนจำนวน
22,417 ล้านบาท โดยการออกหุ้นสามัญ 6,405 ล้านหุ้น ที่เสนอขายให้แก่ผู้ถือหุ้นในอัตรา 5
หุ้นเดิมต่อ 8 หุ้นใหม่ ในราคาเสนอขายหุ้นละ 3.50 บาท และเปิดให้มีการจองซื้อหุ้นระหว่างวันที่
10-16 กันยายน 2546 ซึ่งได้รับการตอบรับจากผู้ถือหุ้นอย่างดียิ่ง
ทำให้ยอดเงินจองซื้อหุ้นสูงเกินเป้าหมายที่ตั้งไว้

นอกจากนี้ธนาคารได้ทำหนังสือถึงธนาคารแห่งประเทศไทย
เพื่อขออนุมัติไถ่ถอนหุ้นกู้ด้อยสิทธิและไถ่ถอน SUPER CAPS ก่อนกำหนด จำนวน 13,280 ล้านบาท
เนื่องจากมีเงินกองทุนเพียงพอ และธนาคารแห่งประเทศไทยได้อนุมัติเมื่อวันที่ 17 กันยายน 2546
ส่งผลให้ธนาคารทหารไทย เป็นธนาคารแห่งแรกที่ทำการไถ่ถอน SUPER CAPS ได้ก่อนกำหนด
โดยธนาคารได้ทำการไถ่ถอน SUPER CAPS ในเดือนธันวาคม 2546

3) การพัฒนาผลิตภัณฑ์ใหม่

ในปี 2546 ธนาคารได้ทำการพัฒนาและปรับปรุงผลิตภัณฑ์ของธนาคารให้มีมูลค่าเพิ่ม (Value
Added) และสามารถสนองตอบต่อความต้องการของกลุ่มลูกค้าของธนาคารแต่ละกลุ่ม ได้แก่ TMB
Cardif Accident Plus, TMB Cardif Happy Loan, TMB Safety Drive,
บริการเงินฝากเกษียณเกษมสุข, บริการ Custodian เป็นต้น

4) การขยายสาขา

ธนาคารมีการเปิดสาขาย่อย 4 สาขา ได้แก่ สาขาย่อยมหาวิทยาลัยรามคำแหง – บางนา,
สาขาย่อยเกาะช้าง, สาขาย่อยบิ๊กซี – ถนนพระรามที่ 2
และสาขาย่อยมหาวิทยาลัยศรีนครินทรวิโรฒ – ประสานมิตร
นอกจากนี้ยังมีการขยายระยะเวลาการให้บริการโดยการเพิ่มวันทำการในวันเสาร์สำหรับสาขาย่อยสถาบันราชภัฏสุราษฎร์ธานี

5) การพัฒนาเทคโนโลยี

ธนาคารมีการพัฒนาและปรับปรุงเทคโนโลยีต่าง ๆ ต่อเนื่องจากปีที่ผ่านมา
รวมทั้งมุ่งขยายผลของการนำเทคโนโลยีมาช่วยในการปฏิบัติงาน
และให้บริการเพื่อให้สามาถนำมาใช้ประโยชน์ได้มากที่สุด
โดยเฉพาะโครงการพัฒนาระบบการให้บริการลูกค้า (Core Banking)
และโครงการพัฒนาระบบฐานข้อมูลลูกค้า

6) การพัฒนาทรัพยากรบุคคล

ในปี 2546 ธนาคารได้เริ่มนำระบบ KPI (Key Performance Indicator)
มาใช้ในการประเมินผลงานประจำปีของพนักงาน

7) การพัฒนาระบบการบริหารความเสี่ยง

ธนาคารได้จัดตั้งคณะกรรมการบริหารความเสี่ยงขึ้น เพื่อพิจารณาและกำหนดนโยบาย แนวทาง
และการปฏิบัติงานเกี่ยวกับการบริหารความเสี่ยงในด้าน Market Risk, Credit Risk และ
Operation Risk